pythainlp/thai_wikipedia_clean_20230101 huggingface dataset:
ต่อมาในวันที่ 8 มีนาคม พ.ศ. 2564 เจเคเอ็น โกลบอล มีเดีย ได้เข้าควบคุมการออกอากาศช่องนิว 18 ก่อนที่ในวันที่ 9 เมษายน ปีเดียวกัน เจเคเอ็นจะเข้าซื้อหุ้นสามัญจดทะเบียนของบริษัท ดีเอ็น บรอดคาสต์ จำกัด ผู้รับใบอนุญาตของช่องนิว 18 รวมถึงอาคารสำนักงานของช่องและอุปกรณ์การออกอากาศทั้งหมดจากกลุ่มผู้บริหารของเดลินิวส์ คิดเป็นมูลค่า 1,060,000,000 บาท ทำให้ดีเอ็น บรอดคาสต์ กลายเป็นบริษัทย่อยของเจเคเอ็น โดยจะมีการเปลี่ยนชื่อบริษัทผู้รับใบอนุญาต และจะมีการเปลี่ยนชื่อสถานีเป็น "เจเคเอ็น 18" โดยไม่มีการปลดพนักงานเดิมออก โดยแอนได้ถ่ายทอดสดแถลงผ่านทางเฟซบุ๊กของตัวเองเมื่อช่วงค่ำของวันที่ 9 เมษายน และในวันที่ 19 เมษายน เจเคเอ็นได้ประกาศแผนการตลาดของตนในรูปแบบใหม่เป็น "Content Commerce Company" โดยดึงเนื้อหาที่ตรงกับกลุ่มผู้บริโภคมาต่อยอดสู่ธุรกิจพาณิชย์ และใช้ช่องเจเคเอ็น 18 เป็นช่องทางสนับสนุนเพิ่มเติม
ในวันที่ 29 เมษายน พ.ศ. 2565 ที่ประชุมสามัญผู้ถือหุ้นได้ลงมติเปลี่ยนชื่อบริษัทเป็นชื่อปัจจุบันคือ บริษัท เจเคเอ็น โกลบอล กรุ๊ป จำกัด (มหาชน) รวมถึงเปลี่ยนแปลงตราสัญลักษณ์ และย้ายอาคารสำนักงานใหญ่ไปยังอาคารเจเคเอ็น เอ็มไพร์ เลขที่ 818 หมู่ 2 ซอยแบริ่ง 19 ตำบลสำโรงเหนือ อำเภอเมืองสมุทรปราการ จังหวัดสมุทรปราการ จากนั้นได้จดทะเบียนเปลี่ยนแปลงตามมติดังกล่าวต่อกรมพัฒนาธุรกิจการค้า กระทรวงพาณิชย์ เมื่อวันที่ 2 พฤษภาคม และเปลี่ยนแปลงชื่อบริษัทในตลาดหลักทรัพย์แห่งประเทศไทยโดยไม่เปลี่ยนชื่อย่อเมื่อวันที่ 10 พฤษภาคม
หลังจากนั้นในวันที่ 8 สิงหาคม เจเคเอ็นได้ทำสัญญาเข้าซื้อกิจการทั้งหมดขององค์การนางงามจักรวาล (ประกอบด้วย JKN Universe, LLC. (เดิมชื่อ IMG Universe, LLC.), JKN Universe FranchCo, LLC. (เดิมชื่อ IMG Universe FranchCo, LLC.), Miss USA BR Productions, LLC., MUO Productions, LLC. และ Miss USA Productions OH, LLC.) จากกลุ่มเอนเดฟเวอร์ของสหรัฐ ซึ่งถือหุ้นในทางอ้อมผ่านไอเอ็มจี มูลค่าไม่เกิน 800,000,000 บาท ผ่านทางเจเคเอ็น เมตาเวิร์ส อิงค์ (JKN Metaverse, Inc.) ซึ่งเป็นบริษัทย่อยที่เจเคเอ็นจัดตั้งขึ้นตามกฎหมายของรัฐเดลาแวร์ในสหรัฐ ตามมติที่ประชุมคณะกรรมการของเจเคเอ็นเมื่อวันที่ 27 มิถุนายน โดยกระบวนการชำระเงินเสร็จสมบูรณ์ในวันที่ 25 ตุลาคม และได้รับโอนหุ้นทั้งหมดมาเมื่อวันที่ 4 พฤศจิกายน ทำให้เจเคเอ็นกลายเป็นผู้จัดการประกวดความงามถึง 3 เวที ได้แก่ นางงามจักรวาล, มิสยูเอสเอ และมิสทีนยูเอสเอ มาจนถึงปัจจุบัน
เอสทีวิดีโอ
เจิ่น ถิ บิ๊ก ถวี
เจิ่น ถิ บิ๊ก ถวี (; เกิดวันที่ 11 พฤศจิกายน พ.ศ. 2543 ที่เวียดนาม) เป็นนักกีฬาวอลเลย์บอลหญิงชาวเวียดนามอายุไม่เกิน 19 ปี ผู้ทำหน้าที่ในตำแหน่งตัวบล็อกกลาง และปัจจุบันเป็นนักวอลเลย์บอลหลักร่วมสังกัดสโมสรวอลเลย์บอลหญิงแอร์ฟอร์ซ
ซากิมิจัง
ซากิมิจัง  เป็นนามปากกาของศิลปินจากแคนาดาที่มีชื่อว่า ยู-วัง  เธอเป็นผู้ที่มีชื่อเสียงในการวาดภาพดิจิทัล ภาพวาดแฟนอาร์ตที่เกี่ยวกับสัตว์ต่างๆส่วนใหญ่มาจากดิสนีย์ วอร์เนอร์บราเธอส์ และการ์ตูนเน็ตเวิร์ค แฟนอาร์ตจากวีดีโอเกมเช่น ลีกออฟเลเจนด์ และโอเวอร์วอตช์ รวมถึงตัวละครจากอนิเมะที่มาจากนารูโตะ และเซเลอร์มูน
หลังจากสำเร็จการศึกษาจากมหาวิทยาลัยดอว์สัน  ในคณะ 3D Animation ในปี พ.ศ. 2556 เธอเริ่มทำงานที่ BioWare ในศิลปินระดับจูเนียร์ ที่ซึ่งเธอทำงานออกแบบให้กับ ในปี พ.ศ. 2558 เธอทำงานกับ Cloudcade ศิลปินออกแบบภาพ 2D และได้ทำงานออกแบบให้กับ Shop Heroes นอกจากนี้แล้วเธอได้เข้าร่วมงานเกี่ยวกับศิลปะและงานการ์ตูนต่างๆ รวมถึง Anime Expo ที่ลอสแอนเจลิส Anime North และ Fan Expo Canada ที่โตรอนโต ในปี พ.ศ. 2560 เธอได้เข้าร่วมงาน Singapore Toy Game และ Comic Convention (STGCC) ในฐานะแขกรับเชิญ ปัจจุบันเธอสร้างรายได้ส่วนใหญ่จากการวาดภาพแฟนอาร์ตใน Patreon ในปี พ.ศ. 2562 เธอได้สร้างสปอร์สำหรับแฟนๆ ชาวจีน
สไตล์การวาดภาพ.
งานวาดของซากิมิจังจะเป็นรูปแบบกึ่งสมจริง ส่วนใหญ่จะใช้โปรแกรม Adobe Photoshop CS6 ในการวาดภาพ งานศิลปะของเธอเต็มไปด้วยเส้นที่นุ่มนวล แสงไฟที่นุ่มนวล รายละเอียดที่ซับซ้อน และการแสดงออกที่น่าดึงดูด และเธอยังได้ทำผลงานโป๊เปลือยใน Patreon ของเธออีกด้วย
เจ้าชายโซฮยอน มกุฎราชกุมารแห่งโชซอน
อิรฟาน ดอเลาะ
อิรฟาน ดอเลาะ เป็นนักฟุตบอลชาวไทย ปัจจุบันเล่นในตำแหน่งกองกลางให้กับบุรีรัมย์ ยูไนเต็ด ในไทยลีก และทีมชาติไทย
ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร อิรฟานมีชื่อเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 19 มีนาคม พ.ศ. 2562 อิรฟานทำหนึ่งประตูในนัดกระชับมิตร ช่วยให้บุรีรัมย์เอาชนะเคดาห์ เอฟเอ สโมสรจากมาเลเซีย ไปได้ 2–0 ต่อมาในวันที่ 21 พฤษภาคม พ.ศ. 2562 การแข่งขันนัดสุดท้ายของเอเอฟซีแชมเปียนส์ลีก กลุ่ม G อิรฟานลงเล่นเป็นนัดแรกของฤดูกาล ในนัดที่บุรีรัมย์บุกไปเสมอช็อนบุกฮุนไดมอเตอส์ สโมสรจากเกาหลีใต้ ที่เชจูเวิลด์คัพสเตเดียม 0–0 ต่อมาในวันที่ 22 มิถุนายน พ.ศ. 2562 อิรฟานลงเล่นในไทยลีกเป็นนัดแรกของฤดูกาล โดยลงมาเล่นแทนที่เปดรู ฌูนีโยร์ ในนาทีที่ 65 และมีส่วนช่วยให้บุรีรัมย์เปิดบ้านเอาชนะเชียงใหม่ไปได้ 4–0
ในเดือนตุลาคม พ.ศ. 2561 อิรฟานมีชื่อติดทีมชาติไทย รุ่นอายุไม่เกิน 19 ปี ในการแข่งขันฟุตบอลเอเชียเยาวชนอายุไม่เกิน 19 ปี ที่จาการ์ตา ประเทศอินโดนีเซีย
ในวันที่ 4 พฤศจิกายน พ.ศ. 2562 รอบคัดเลือกฟุตบอลเอเชียเยาวชนอายุไม่เกิน 19 ปี 2020 นัดแรก อิรฟานทำหนึ่งประตูช่วยให้ทีมชาติไทยเอาชนะบรูไนไปได้ 9–0
ในเดือนธันวาคม พ.ศ. 2562 อิรฟานมีชื่อติดทีมชาติไทยในรอบ 23 คนสุดท้าย ในการแข่งขันฟุตบอลเอเชียเยาวชนอายุไม่เกิน 23 ปี 2020 ที่ประเทศไทยจะเป็นเจ้าภาพ
ในวันที่ 15 ตุลาคม พ.ศ. 2564 อิรฟานมีชื่อติดทีมฟุตบอลทีมชาติไทยรุ่นอายุไม่เกิน 23 ปีในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือก ที่ประเทศมองโกเลีย
เจ้าชายจองวอน
จิตปัญญา ทิสุด
จิตปัญญา ทิสุด (ชื่อเล่น: หน่อง; เกิดวันที่ 8 กุมภาพันธ์ พ.ศ. 2534) เป็นนักฟุตบอลชาวไทย เล่นในตำแหน่งกองกลางตัวรุก ปัจจุบันได้ลงเล่นให้กับนครศรีฯ ยูไนเต็ด ในไทยลีก 2
กองเรืออูที่ 9
กองเรืออูที่ 9  ได้รับการก่อตั้งขึ้นในเดือนตุลาคม ค.ศ. 1941 ในแบร็สต์ ซึ่งเริ่มปฏิบัติการในเดือนเมษายน ค.ศ. 1942 หลังจากการรบครั้งแรกพร้อมเรือดำน้ำ ได้ถึงฐานแบร็สต์เมื่อวันที่ 20 มีนาคม ค.ศ. 1942 กองเรือที่ปฏิบัติการส่วนใหญ่อยู่ในเรืออูแบบ VII และมุ่งเน้นความพยายามเป็นหลักในแอตแลนติกเหนือ โดยต่อต้านกลุ่มเรือที่เดินทางไปและกลับจากบริเตนใหญ่ กองเรือนี้ได้ทำหน้าที่จากแบร็สต์จนกระทั่งฐานถูกคุกคามโดยกองกำลังอเมริกัน ซึ่งเป็นลำสุดท้ายของกองเรืออู ได้ออกจากแบร็สต์เมื่อวันที่ 4 กันยายน ค.ศ. 1944 ไปยังแบร์เกน ประเทศนอร์เวย์ และนั่นเป็นจุดสิ้นสุดของกองเรือที่ 9 เรือที่รอดทุกลำได้รับการกำหนดใหม่ให้แก่กองเรืออูที่ 11 ในแบร์เกน
สัญลักษณ์ของกองเรือที่ 9 คือ "ปลากระโทงดาบหัวร่อ" ("Der lachende Schwertfisch") ได้กลายเป็นสัญลักษณ์ของหน่วยหลังจากเลมัน-วิลเลนโบค ได้รับคำสั่ง ซึ่งก่อนหน้านี้เคยเป็นสัญลักษณ์ของหอบังคับการเรือใต้น้ำตามคำสั่งก่อนหน้า โดย ที่มีชื่อเสียงในภาพยนตร์ "ดาส โบท"
9th U-boat Flotilla
ตลาดหลักทรัพย์เอ็ม เอ ไอ
เชอร์รีบุลเลต
เชอร์รีบุลเลต  เป็นวงเกิร์ลกรุปเกาหลีใต้ก่อตั้งโดยเอฟเอ็นซีเอนเตอร์เทนเมนต์ เปิดตัวเมื่อวันที่ 21 มกราคม ค.ศ. 2019 ซิงเกิลอัลบั้มแรกที่มีชื่อว่า "เลตส์เพลย์เชอร์รีบุลเลต" ปัจจุบันประกอบด้วยสมาชิก 7 คน ได้แก่ แฮยุน, ยูจู, โบรา, จีว็อน, เรมี, แชริน และเมย์ เดิมประกอบด้วยสมาชิก 10 คน มีแร, โคโคโร และลินลิน ออกจากวงเมื่อเดือนธันวาคม ค.ศ. 2019
แฮยุน เป็นตัวแทนของค่ายเอฟเอ็นซีเอนเตอร์เทนเมนต์ลงเข้าร่วมการแข่งขันในรายการ"พรอดิวซ์โฟร์ตีเอต" และได้อันดับที่19 ด้วยเหตุนี้เธอจึงไม่ได้เป็นสมาชิกของเกิร์ลกรุปไอซ์วัน
ก่อนหน้านี้ โบรา เคยเป็นเด็กฝึกหัดของค่ายมิวสิคเคเอนเตอร์เทนเมนต์ ทั้งเธอและเพื่อนสมาชิก ยูจู ปรากฏตัวในเพลง "Love Yourself" ของบอยแบนด์วง BTS นอกจากนี้ ยูจู ยังเคยปรากฏตัวในมิวสิควิดีโอเพลง "Someone to Love" ของฮันนีสต์อีกด้วย
จีว็อน เข้าร่วมการแข่งขันในฤดูกาลแรกของ "SBS" "K-Pop Star" กับเพลง "Because of You" ของ เคลลี คลาร์กสัน และต่อมากลายเป็นเด็กฝึกหัดของค่ายสตาร์ชิปเอนเตอร์เทนเมนต์ และในปี ค.ศ. 2012 เธอยังปรากฏตัวในมิวสิควิดีโอเพลง "White Love" ของ Starship Planet
เรมี เป็นเด็กฝึกหัดของค่ายเอเว็กซ์กรุป และเคยปรากฏตัวครั้งแรกในไลฟ์แอ็กชันของ "Pretty Rhythm: Dear My Future" เมื่อปี ค.ศ. 2012 ในฐานะหนึ่งใน Prism Mates แต่ไม่ผ่านการออดิชั่นเป็นสมาชิกอย่างเป็นทางการ นอกจากนี้เธอยังเป็นโมเดลให้กับ Repipi Armario ในคอลเลกชั่นฤดูใบไม้ผลิ 2014 ของ Point 65th Fashion Show
โคโคโร ยังเป็นนักเรียนที่ Avex Artist Academy ในนาโกย่า, ประเทศญี่ปุ่น และเธอได้รับการคัดเลือกจากค่ายเอฟเอ็นซีเอนเตอร์เทนเมนต์ในปี ค.ศ. 2016
2018–2020: เปิดตัวพร้อมการเปลี่ยนไลน์-อัพ และ ดิจิทัลซิงเกิล.
กลุ่มถูกเปิดตัวในเรียลลิตี้โชว์ "Insider Channel Cherry Bullet" ฉายครั้งแรกเมื่อวันที่ 28 พฤศจิกายน ค.ศ. 2018 ในเอ็มเน็ต โดยรายการเรียลลิตี้จัดขึ้นเพื่อแนะนำกลุ่ม และสมาชิกทั้ง 10 คน
อัลบั้มซิงเกิลแรกของพวกเขา "Let's Play Cherry Bullet" ได้รับการเปิดตัวเมื่อวันที่ 21 มกราคม ค.ศ. 2019 ซึ่งประกอบด้วยซิงเกิลนำ "Q&amp;A" และเพลงอื่นอีก 2 เพลงคือ "Violet" และ "Stick Out" โดยเชอร์รีบุลเลตจัดงานโชว์เคสเปิดตัวครั้งแรกของพวกเธอในวันเดียวกันที่ YES24 Live Hall ในเขตควังจิน, โซล ประเทศเกาหลีใต้
ในวันที่ 9 พฤษภาคม ค.ศ. 2019 มีการเปิดเผยว่า เชอร์รีบุลเลต จะคัมแบ็คในวันที่ 22 พฤษภาคม ด้วยซิงเกิลที่สองคือ "Love Adventure" และซิงเกิลนำ "Really Really"
ในวันที่ 13 ธันวาคม ค.ศ. 2019 ทางต้นสังกัดได้ประกาศว่า มีแร, โคโคโร และ ลินลิน ได้ลาออกจากกลุ่มและยกเลิกสัญญาของพวกเขา
เชอร์รีบุลเลตที่มีสมาชิกเหลืออยู่ 7 คน ได้ปล่อยดิจิทัลซิงเกิลแรก "Hands Up" ในวันที่ 11 กุมภาพันธ์ ค.ศ. 2020 และเมื่อวันที่ 6 สิงหาคม ค.ศ. 2020 เชอร์รีบุลเลตได้คัมแบ็คด้วยดิจิทัลซิงเกิลใหม่ "Aloha Oe"
2021–ปัจจุบัน: อีพีแรก 'Cherry Rush' และ 'เกิลส์แพลเน็ต 999'.
เมื่อวันที่ 4 มกราคม ค.ศ. 2021 มีประกาศว่าเชอร์รีบุลเลตได้เข้าร่วมแพลตฟอร์มสื่อสังคม Weverse ปล่อยอีพีแรก Cherry Rush และซิงเกิลนำ "Love So Sweet" เมื่อวันที่ 20 มกราคม ค.ศ. 2021 และเมื่อวันที่ 3 กุมภาพันธ์ มีการประกาศว่าเชอร์รีบุลเลตจะได้รับการดูแลโดย FNC W ซึ่งเป็นค่ายย่อยใหม่ของเอฟเอ็นซีเอนเตอร์เทนเมนต์ที่ดูแลเฉพาะเกิร์ลกรุป
พรีเซนเตอร์.
ในปี ค.ศ. 2018 สมาชิกของกลุ่ม จีว็อน กับ ยูจู ได้รับเลือกให้เป็นตัวแทนของแบรนด์ร่วมกับบอยแบนด์บีทีเอส และในปี ค.ศ. 2019 เชอร์รีบุลเลตยังเป็นนางแบบของแบรนด์เครื่องแบบเกาหลี SMART อีกด้วย
วิสาหกิจเริ่มต้น
วิสาหกิจเริ่มต้น หรือ บริษัทสตาร์ตอัป  คือ รูปแบบหนึ่งของการประกอบธุรกิจที่ริเริ่มโดยผู้ก่อตั้งหรือผู้ประกอบการรายบุคคลเพื่อคิดค้นตัวแบบที่ทำซ้ำและขยายขนาดได้ วิสาหกิจเริ่มต้นเน้นความสำคัญในการร่วมลงทุนทางธุรกิจ ในระยะเริ่มแรกของการดำเนินกิจการ วัตถุประสงค์หลักของวิสาหกิจเริ่มต้นคือการพัฒนาตัวแบบธุรกิจที่มีศักยภาพในการตอบสนองความต้องการของตลาด และการแก้ไขปัญหาต่าง ๆ ในชีวิตจริงแก่ผู้บริโภค โดยนำเสนอผลิตภัณฑ์หรือบริการที่เป็นนวัตกรรม มีการจัดหาพื้นที่ให้เช่าทำงานร่วมกัน บริการจัดส่งชุดวัตถุดิบอาหารพร้อมปรุง และบริการระบุชื่อเพลงผ่านโปรแกรมประยุกต์เป็นอาทิ การลงทุนเหล่านี้มักมีขนาดเล็กโดยธรรมชาติและได้รับเงินทุนจากผู้ก่อตั้งหรือกลุ่มนักลงทุนที่เชื่อมั่นในแนวคิดของวิสาหกิจหรือผู้ก่อตั้ง
วิสาหกิจเริ่มต้นต้องเผชิญกับความไม่แน่นอนสูง และมีอัตราความล้มเหลวสูง ในกรณีที่มีรายรับน้อยหรือมีค่าใช้จ่ายมาก การประกอบการวิสาหกิจเริ่มต้นมักไม่ยั่งยืนในระยะยาวหากผลิตภัณฑ์มิได้เป็นที่ต้องการของตลาดอย่างแท้จริง หรือวิสาหกิจไม่ได้รับเงินทุนเพิ่มเติมจากผู้ร่วมลงทุน อย่างไรก็ตาม วิสาหกิจเริ่มต้นส่วนน้อยที่ประสบความสำเร็จก็มีศักยภาพเพียงพอที่จะพัฒนาเป็นบริษัทที่มีขนาดใหญ่เต็มรูปแบบ ซึ่งมีคำสร้างใหม่เรียกว่า "ยูนิคอร์น" สำหรับเรียกวิสาหกิจเริ่มต้นที่มีมูลค่ากิจการตั้งแต่หนึ่งพันล้านดอลลาร์สหรัฐขึ้นไป
การประกอบการวิสาหกิจเริ่มต้น.
วิสาหกิจเริ่มต้นมักเริ่มจากผู้ก่อตั้งและผู้ร่วมก่อตั้งที่มีวิธีการแก้ปัญหาเฉพาะเจาะจงอย่างใดอย่างหนึ่ง ผู้ก่อตั้งวิสาหกิจเริ่มต้นมักเริ่มการวิจัยความต้องการของตลาด (market validation) โดยสัมภาษณ์ผู้คนที่เป็นกลุ่มลูกค้าเป้าหมายเกี่ยวกับปัญหาที่ประสบ หนทางแก้ไขปัญหา และการสร้างผลิตภัณฑ์ต้นแบบเพื่อพัฒนาและทดสอบตัวแบบธุรกิจของบริษัท กระบวนการในการประกอบการวิสาหกิจเริ่มต้นอาจใช้ระยะเวลายาวนาน (ในบางกรณีอาจยาวนานกว่า 3 ปี) โดยยิ่งระยะเวลาผ่านไปนานเท่าใด การประกอบการวิสาหกิจเริ่มต้นอย่างยั่งยืนก็ยิ่งยากขึ้นตามเวลา ซึ่งเป็นผลจากโอกาสล้มเหลวที่สูงและผลลัพธ์ที่ไม่แน่นอนของการประกอบการ
เจิ่น ธิ บิ๊ก ถวี
การฆ่าล้างเผ่าพันธุ์
พระเจ้าบรมวงศ์เธอ กรมขุนกัลยาสุนทร
พระเจ้าบรมวงศ์เธอ กรมขุนกัลยาสุนทร หรือ พระองค์เจ้าลำภู (พ.ศ. 2332 - 7 กรกฎาคม พ.ศ. 2389) พระราชธิดาพระองค์ที่ 4 ในพระบาทสมเด็จพระพุทธเลิศหล้านภาลัย ที่ประสูติแต่เจ้าจอมมารดาสวน
พระเจ้าบรมวงศ์เธอ กรมขุนกัลยาสุนทร ประสูติเมื่อพ.ศ. 2332 ทรงมีพระอนุชาและพระเชฐภคินีร่วมพระมารดาคือ พระเจ้าบรมวงศ์เธอ กรมหมื่นสุนทรธิบดี, พระเจ้าบรมวงศ์เธอ พระองค์เจ้าหรุ่น, พระเจ้าบรมวงศ์เธอ พระองค์เจ้าพลับ และพระเจ้าบรมวงศ์เธอ พระองค์เจ้าน้อย เมื่อทรงครบพระชนมายุที่จะต้องโสกันต์ ทรงได้โสกันต์ที่พระราชวังเดิม
ในสมัยรัชกาลที่ 2 เมื่อครั้งพระบาทสมเด็จพระพุทธเลิศหล้านภาลัย โปรดเกล้าฯ ให้สร้างสวนขวา โดยมีพระเจ้าลูกยาเธอ กรมหมื่นเจษฎาบดินทร์ เป็นแม่กองจัดการสร้าง โปรดฯ ให้ขยายสระที่สร้างตั้งแต่สมัยรัชกาลที่ 1 ออกไป และโปรดให้สร้างเก๋งแพขึ้นในสระ พระราชทานให้เจ้านายฝ่ายในตกแต่งประกวดประขันกันถึง 27 หลัง ในครั้งนั้นพระองค์เจ้าใยทรงได้รับพระราชทานด้วย ปรากฏใน "พระราชพงศาวดารกรุงรัตนโกสินทร์ รัชกาลที่ 2" เรื่องสร้างสวนขวา ว่า
"...การสร้างสวนขวาครั้งนั้น สร้างพระมหามณเฑียรที่ประทับในสวน... แลให้ขุดสระใหญ่ในสวนนั้นยาว ๓ เส้น ๔ วา กว้าง ๒ เส้น ๘ วา... ทำเก๋งแลก่อภูเขาไว้ริมเกาะ ๆ ละ ๒ เก๋งบ้าง ๓ เก๋งบ้าง ขอบสระใหญ่นั้นให้ก่อภูเขาทำเก๋งลงที่ลาด ๆ ท่วงทีเหมือนอย่างแพจอดไว้รอบสระ เรียกว่าแพ หลังเก๋งแพให้ปลูกต้นไม้ใหญ่ ๆ มีผลต่าง ๆ... แล้วมอบให้พระราชวงษานุวงษ์ฝ่ายน่าฝ่ายใน แลท้าวนางผู้ใหญ่ในพระราชวังที่สมควรจะแต่งเก๋งแต่งแพได้ ให้เปนเจ้าของแต่งแพพระองค์ละแพ... พระเจ้าลูกเธอ พระองค์เจ้าลำภู ๑... รวมพระองค์เจ้ายี่สิบเจ็ดหลัง..."
ต่อมาในรัชกาลที่ 3 พระบาทสมเด็จพระนั่งเกล้าเจ้าอยู่หัว ทรงสถาปนาเป็น "พระเจ้าน้องนางเธอ กรมขุนกัลยาสุนทร" เมื่อวันที่ 13 พฤษภาคม พ.ศ. 2375 ทรงว่าราชการฝ่ายในหลายอย่าง และได้ทรงรักษากุญแจพระราชวังชั้นใน ทรงได้รับพระราชทานเงินอากรสมพัฒน์จากพระคลังมหาสมบัติจำนวน 5 ตำลึง 1 สลึง 488 เบี้ย
พระเจ้าบรมวงศ์เธอ กรมขุนกัลยาสุนทร สิ้นพระชนม์ในรัชกาลที่ 3 เมื่อวันที่ 7 กรกฎาคม พ.ศ. 2389 พระชันษา 58 ปี พระราชทานเพลิงพระศพ ณ พระเมรุท้องสนามหลวง วันที่ 7 มีนาคม พ.ศ. 2389
โยฮันน์ เบอร์เกอร์
โยฮันน์ เบอร์เกอร์ (เกิดเมื่อวันที่ 31 พฤษภาคม ค.ศ. 1829 ; เสียชีวิตเมื่อวันที่ 2 พฤษภาคม ค.ศ. 1912 ที่มิวนิก) เป็นนักแกะสลักจากประเทศสวิตเซอร์แลนด์
โยฮันน์ เบอร์เกอร์ เป็นจิตรกรและนักแกะสลัก ผลงานแรกที่เบอร์เกอร์แกะสลัก คือ “The Stoning of Saint Stephen,”
พรรครังผึ้งสังคมประชาธิปไตย
พรรครังผึ้งสังคมประชาธิปไตย  เป็นพรรคการเมืองประเทศกัมพูชา ก่อตั้งขึ้นเมื่อวันที่ 2 กรกฎาคม ค.ศ. 2015 โดยแหม่ม โสนันโด ผู้สื่อข่าววิทยุรังผึ้ง
พรรคสังคมนิยมกีฬาเบลารุส
พรรคสังคมนิยมกีฬาเบลารุส  เป็นพรรคการเมืองในประเทศเบลารุส ที่ได้รับการสนับสนุนจากรัฐบาลประธานาธิบดีอเล็กซานเดอร์ ลูคาเชนโค โดยก่อตั้งเมื่อวันที่ 6 พฤศจิกายน ค.ศ. 1994 และปัจจุบันหัวหน้าพรรคคือ วลาดิเมียร์ อเล็กซานโกรวิก
สตีเวน บาร์
สตีเวน บาร์ (เกิดเมื่อวันที่ 24 มิถุนายน ค.ศ. 1955) เป็นนักแสดงชาวอเมริกัน รู้จักกันในการพากย์เสียงเป็นอูรดน็อต วเร็กซ์ ในเรื่องแมส เอ็ฟเฟ็ค
จอห์น บักนี
จอห์น บักนี (24 ธันวาคม ค.ศ. 1910 – 13 กุมภาพันธ์ ค.ศ. 1954) เป็นนักแสดงและนักเขียนวิทยุและโทรทัศน์ชาวอเมริกัน สมรสกับ เกวน บักนี
เฮโล (กลุ่มดนตรีเกาหลีใต้)
เฮโล (อังกฤษ:HALO/Halo;เกาหลี:헤일로) ซึ่งเป็นชื่อย่อมาจาก Hexagon of Absolute Light and Organization เป็นกลุ่มบอยแบนด์สัญชาติเกาหลีใต้ สังกัดค่ายHistar Entertainment เปิดตัวอย่างเป็นทางการเมื่อ 26 มิถุนายน 2014 กับซิงเกิ้ล Fever ปัจจุบันประกอบด้วยสมาชิกทั้งหมด 6 คน ได้แก่ ดีโน, อินแฮง, โออุน, แจยง, ฮีชอล และ ยุนดง
ยุทธการที่ป่าเฮือร์ทเกิน
ยุทธการที่ป่าเฮือร์ทเกิน  เป็นหนึ่งในการสู้รบอย่างดุเดือด ตั้งแต่วันที่ 19 กันยายน ถึง วันที่ 16 ธันวาคม ค.ศ. 1944 ระหว่างกองทัพอเมริกันและกองทัพเยอรมันบนแนวรบด้านตะวันตกในช่วงสงครามโลกครั้งที่สองในป่าเฮือร์ทเกิน พื้นที่ประมาณ 140 ตารางกิโลเมตร (54 ตารางไมล์) ระยะทางประมาณ 5 กิโลเมตร (3.1 ไมล์) บนทางด้านตะวันออกของชายแดนเบลเยียม-เยอรมนี มันเป็นการสู้รบที่ยาวนานที่สุดบนพื้นที่ของเยอรมนีในช่วงสงครามโลกครั้งที่สองและเป็นการสู้รบเพียงลำพังที่ยาวนานที่สุดที่กองทัพสหรัฐเคยสู้รบ
เป้าหมายตอนแรกของผู้บัญชาการกองทัพสหรัฐคือการตรึงกองทัพเยอรมันในพื้นที่เพื่อป้องกันไม่ให้พวกเขาได้รับการเสริมกำลังบนแนวหน้าที่อยู่ห่างไกลจากทางเหนือในยุทธการที่อาเคิน ที่กองทัพสหรัฐกำลังสู้รบกับเครือข่ายแนวซีคฟรีทของเมืองอุตสาหกรรมป้อมปราการและหมู่บ้านที่เต็มไปด้วยป้อมปืนกล หินดักรถถัง และทุ่นระเบิด เป้าหมายที่สองคืออาจจะรุกล้ำเข้าไปแนวหน้า เป้าหมายทางกลยุทธวิธีเบื้องต้นของสหรัฐคือการยึดเอาชมิดต์และเคลียร์ Monschau ในขั้นที่สอง ฝ่ายสัมพันธมิตรต้องการที่จะรุกข้ามแม่น้ำรัวร์ ซึ่งเป็นส่วนหนึ่งของปฏิบัติการควีน
จอมพลไรช์ วัลเทอร์ โมเดิล ได้มีความตั้งใจที่จะทำให้ฝ่ายสัมพันธมิตรถูกผลักดันไปจนถึงหยุดชะงัก ในขณะที่เขาเข้าแแทรกแซงน้อยลงในความเคลื่อนไหวของหน่วยในแต่ละวันกว่ายุทธการที่อาร์เนม เขายังคงปกปิดข้อมูลข่าวสารเกี่ยวกับสถานการณ์ด้วยตัวเขาเองได้อย่างเต็มที่ ชะลอการรุกคืบหน้าของฝ่ายสัมพันธมิตร ก่อให้เกิดคนเจ็บและตายอย่างหนักและใช้ประโยชน์จากป้อมปราการที่ชาวเยอรมันเรียกว่า กำแพงตะวันตก เป็นที่รู้จักกันดีในฝ่ายสัมพันธมิตรคือ แนวซีคฟรีท ป่าเฮือร์ทเกินได้สร้างความเสียหายแก่กองทัพสหรัฐที่หนึ่ง จำนวนที่ถูกฆ่าและบาดเจ็บอย่างน้อย 33,000 นาย รวมถึงความสูญเสียทั้งการสู้รบและไม่ได้สู้รบ, โดยมีการประเมินสูงสุดอยู่ที่ 55,000 นาย เยอรมนีมีจำนวนที่ถูกฆ่าและบาดเจ็บ 28,000 นาย เมืองอาเคินในทางตอนเหนือถูกตีแตกในที่สุด เมื่อวันที่ 22 ตุลาคม ที่ความเสียหายสูงต่อกองทัพสหรัฐที่ 9 แต่พวกเขาล้มเหลวในการก้่าวข้ามแม่น้ำรัวร์หรือแย่งชิงการควบคุมเขื่อนจากเยอรมนี การสู้รบครั้งนี้ได้มีความเสียหายสูงจนอธิบายว่า ฝ่ายสัมพันธมิตร"ได้พบความปราชัยครั้งสำคัญครั้งแรก" ด้วยชื่อเสียงที่มอบให้กับโมเดิล
เยอรมนีได้ทำการปกป้องพื้นที่อย่างดุเดือดเพราะมันได้ถูกทำให้กลายเป็นพื้นที่สำหรับการรุกฤดูหนาวในปี ค.ศ. 1944 ปฏิบัติการเฝ้าดูไรน์(ต่อมาได้เป็นที่รู้จักกันคือ ยุทธการตอกลิ่ม​) และเนื่องจากภูเขาที่จะสามารถสั่งการไปยังเขื่อนรัวร์, ที่อ่างเก็บน้ำรัวร์ที่สำคัญ (Rurstausee) ฝ่ายสัมพันธมิตรได้ล้มเหลวในการยึดพื้นที่หลังประสบความปราชัยหลายครั้งอย่างหนักและเยอรมนีได้ประสบความสำเร็จในการยึดครองภูมิภาคแห่งนี้จนกระทั่งพวกเขาจะเปิดฉากการโจมตีครั้งสุดท้ายในป่าอาร์แดน ครั้งนี้ได้เปิดฉากขึ้นเมื่อวันที่ 16 ธันวาคม ซึ่งการรุกที่ป่าเฮือร์ทเกินได้จบลง ยุทธการตอกลิ่มได้รับความสนใจจากสาธารณชนอย่างกว้างขวาง และปล่อยให้การต่อสู้ที่ป่าเฮือร์ทเกินถูกลืมเลือนหรือรู้จักได้น้อยลง
ความเสียหายทั้งหมดของการทัพแนวซีคฟรีทในทหารอเมริกันนั้นใกล้เคียงอยู่ที่ 140,000 นาย
อิมแพค (วงดนตรี)
เอซ
มัสยิดใหญ่แห่งซีอาน
มัสยิดใหญ่แห่งซีอาน  เป็นมัสยิดที่ใหญ่ที่สุดในประเทศจีน. โดยเป็นที่ทำการละหมาดในเขตชุมชนมุสลิมในซีอาน และบริเวณนี้เป็นสถานที่ท่องเที่ยวที่โด่งดังอีกด้วย ตัวมัสยิดส่วนใหญ่ถูกสร้างในช่วงต้นของราชวงศ์หมิง โดยมีตึกอยู่กว่า 20 หลังในลานทั้งห้า และมีพื้นที่ 12,000 ตารางเมตร
มัสยิดนี้เป็นที่รู้จักกันในชื่อมัสยิดฮว่าเจว๋  ซึ่งมาจากที่ตั้งของมัสยิดที่เส้นทางฮั่วเจว๋ 30 บางครั้งอาจจะถูกเรียกว่ามัสยิดใหญ่แห่งตะวันออก  เช่นกัน เพราะมันตั้งอยู่ทางตะวันออกของมัสยิดเก่าแก่แห่งหนึ่งที่มีชื่อว่ามัสยิดต้าเสว๋สี
มัสยิดนี้เริ่มสร้างในสมัยจักรพรรดิหงอู่ของราชวงศ์หมิง แล้วต่อเติมในสมัยราชวงศ์ชิง
ใน ค.ศ.1956 มีการประกาศให้มัสยิดนี้เป็นแหล่งประวัติศาสตร์และวัฒนธรรมที่สำคัญได้รับการคุ้มครองในระดับชาติ แล้วกลายเป็นแหล่งประวัติศาสตร์และวัฒนธรรมที่สำคัญได้รับการคุ้มครองในระดับชาติใน ค.ศ.1988 มัสยิดนี้เป็นที่ละหมาดของชาวมุสลิมเชื้อสายจีน ซึ่งส่วนใหญ่เป็นชาวหุย
มัสยิดนี้มีลานอยู่ห้าแห่ง โดยที่ตัวมัสยิดอยู่ลานที่สี่ แต่ละลานจะมีอนุสรณ์ที่แตกต่างกัน เช่น ในลานแรกจะมีประตูที่สร้างในสมัยราชวงศ์ชิง ส่วนลานที่สี่จะมีศาลาฟีนิกซ์ ซึ่งเป็นศาลาสวนรูปหกเหลี่ยม มีกำแพงหลายแห่งที่มีภาพของนก, พืช, วัตถุ และตัวอักษรทั้งภาษาจีนและอาหรับ ในลานที่สองมีศิลาจารึกสองอันที่เขียนโดยมี่ ฟูจากราชวงศ์ซ่งและDong Qichangจากราชวงศ์หมิง
และโดยรวมแล้ว ตัวมัสยิดเป็นสิ่งก่อสร้างที่ผสมระหว่างสถาปัตยกรรมจีนกับอิสลาม ตัวอย่างเช่นตึกรูปทรงจีนที่หันไปทางเหนือและใต้จากแบบ "ฮวงจุ้ย" ตัวมัสยิดหันไปทางตะวันตกไปทางมักกะฮ์, ที่มากไปกว่านั้น คือลายอักษรที่ผสมกันระหว่างภาษาจีนและอาหรับ เรียกว่าซีนี โดยเป็นรูปภาษาอาหรับในแบบเขียนภาษาจีน นักวิชาการบางท่านกล่าวว่ามีเจดีย์สูงเท่าตึกสามชั้น รูปแปดเหลี่ยมในลานที่สาม มีชื่อว่า "เชิ่งซินโหลว" (Shengxinlou) หรือ “สำรวจหอหัวใจ” (Examining the Heart Tower) ที่มีหน้าที่เป็นหออะษานของมัสยิด
ส่วนหอละหมาดเป็นตึกที่มีหลังคาทรงปั้นหยาสีเขียวขุ่น, "โตวกง" (dougong; ที่ค้ำไม้), หน้ามุขที่มีเสาหกต้น และประตูห้าบาน
เอเวอร์โกลว์
เอเวอร์โกลว์  เป็นเกิร์ลกรุปเกาหลีใต้ สังกัดค่ายเยฺว่หฺวาเอนเตอร์เทนเมนต์ วงประกอบด้วยสมาชิกหกคน คือ อี:ยู, ชีฮย็อน, มีอา, อนดา, อาช่า และอี้เหริน เปิดตัวเมื่อวันที่ 18 มีนาคม ค.ศ. 2019 ด้วยซิงเกิลอัลบั้ม อาร์ไรวัลออฟเอเวอร์โกลว์ (Arrival of Everglow)
ในปี ค.ศ. 2016 ชีฮย็อน ได้เข้าร่วมแข่งขันในรายการพรอดิวซ์ 101 ฤดูกาล 1 ได้อันดับที่ 40 และ ปี ค.ศ.2018 โปรดิวซ์ 48 ได้อันดับที่ 27 ปี ค.ศ. 2018 อี้เหริน เข้าร่วมแข่งขันในรายการพรอดิวซ์ 48 ได้อันดับที่ 28
ปี ค.ศ. 2017 อนดา เข้าร่วมแข่งขันในรายการไอดอลสคูล ปี ค.ศ. 2018 อาชยา เคยเป็นเด็กฝึกค่ายเจวายพีเอ็นเตอร์เทนเมนต์
บารุน ซอบติ
บารุน ซอบติ ( เกิดเมื่อวันที่ 21 สิงหาคม ค.ศ. 1984) เป็นนักแสดงชายชาวอินเดีย มีชื่อเสียงจากการรับบทเป็นพระเอกนำจากละครโทรทัศน์เรื่อง "Iss Pyaar Ko Kya Naam Doon? แผนรักลวงใจ".
นอกจากนั้นเขายังมีผลงานเด่นทางด้านละครโทรทัศน์อีก เช่นเรื่อง "Shraddha", "Dill Mill Gayye", "Baat Hamari Pakki Hai"
ซึ่งในปัจจุบันเขากลับมารับบทนำอีกครั้งในละครโทรทัศน์เรื่อง "Iss Pyaar Ko Kya Naam Doon? 3 (แผนรักลวงใจ ภาค 3)"
เขามีผลงานเด่นจากการแสดงภาพยนตร์ เช่น "Main Aur Mr. Riight", "Tu Hai Mera Sunday", "Tanhaiyan", "The Great Indian Dysfunctional Family", "Dry Dreams" (2015)
บารุน ซอบติ เขาสมรสกับภรรยาเป็นที่เรียบร้อยแล้ว เขาเริ่มเข้าสู่วงการตั้งแต่ปี 2009 และมีผลงานที่สร้างชื่อจนเป็นนักแสดงยอดนิยมแห่งอินเดีย ในบท ‘อาร์นาฟ’ จากเรื่อง “แผนรักลวงใจ” ที่กำลังออกอากาศอยู่ทางช่อง8 ในประเทศไทย ภายใต้บทบาทของนักธุรกิจแสนเย็นชา สายตาฟาดฟันกับนางเอก ‘ซานายา ไอรานี’ อยู่ตลอดเวลา และหลังจากซีรีส์เรื่องนี้ออกอากาศไปตั้งแต่วันแรก เรตติ้งที่อินเดียก็พุ่งสู่อันดับ1 ทำให้บารุนได้งานโฆษณาตามมาไม่ขาดสาย รวมทั้งรางวัลการันตีอีกมากมาย จนได้รับโอกาสไปเป็นนักแสดงชั้นนำบอลลีวูดในเวลาต่อมา
บารุน ซอบตี
ปีเตอร์ ลินช์
ปีเตอร์ ลินช์  เกิดเมื่อวันที่ 19 มกราคม ค.ศ. 1944 เป็นนักลงทุนและผู้จัดการกองทุนรวม ปีเตอร์ ลินช์บริหารกองทุนที่มีชื่อว่ากองทุนมาเจลลัน (Magellan Fund) ซึ่งอยู่ภายใต้สังกัดของบริษัทหลักทรัพย์จัดการกองทุนฟิเดลลิตีอินเวสเมนส์ (Fidelity Investments) ผลงานการบริหารกองทุนมาเจลลัน ของปีเตอร์ ลินช์ระหว่างปี ค.ศ. 1977 ถึง ค.ศ. 1990 ทำผลตอบแทนจากการลงทุนเฉลี่ยต่อปีได้ 29.2% ต่อปี ในช่วงที่เขาบริหารกองทุน กองทุนของปีเตอร์ ลินช์เติบโตจาก 18 ล้านเหรียญเป็น 14,000 ล้านเหรียญ แนวคิดในการลงทุนที่มีชื่อเสียงของปีเตอร์ ลินช์คือจงลงทุนในหุ้นที่คุณรู้จักและจงมองหาหุ้น 10 เด้ง ปีเตอร์ ลินช์มีผลงานหนังสือหลายเล่ม เล่มที่มีชื่อเสียงมากที่สุดคือ "เหนือกว่าวอลล์สตรีท" (One Up on Wall Street)
เฮโล (กลุ่มเค-ป็อป เกาหลีใต้)
ภาษาดั้งเดิม
ภาษาดั้งเดิม (proto-language) เป็นภาษาที่สมมุติว่ามีอยู่ในอดีต และเป็นภาษาบรรพบุรุษของภาษาในปัจจุบัน ซึ่งมีความสัมพันธ์กันทางเชื้อสาย ภาษาดั้งเดิมได้มาจากการสืบสร้างด้วยวิธีการเปรียบเทียบภาษาที่คล้ายคลึงกัน เช่น ภาษาไทดั้งเดิม (Proto-Tai) เป็นภาษาที่สืบสร้างมาจากภาษาไทกลุ่มต่าง ๆ ในปัจจุบัน ได้แก่ ภาษาไทกลุ่มตะวันตกเฉียงใต้ เช่น ไทย ลาว  ภาษาไทกลุ่มกลาง เช่น จ้วงใต้ โท้  และภาษาไทกลุ่มเหนือ เช่น จ้วงเหนือ ปูยี
คอลลัม วิลสัน
เอเวอร์โกล
เพลงสรรเสริญสาธารณรัฐซาท์ออสซีเชีย
เพลงชาติเซาท์ออสซีเชีย (,"Respublikæ Xussar Irystony Paddzaxadon Gimn") หรือที่รู้จักกันในชื่อ Beloved Ossetia!  (ชาวออสซีเชียเป็นที่รัก) นำไปใช้วันที่ 5 พฤษภาคม 2538 คำร้องประพันธ์โดย Totraz Kokaev และทำนองประพันธ์โดย Felix Alborov
ต้นฉบับภาษา ออสซีเชีย.
&lt;poem&gt;უარზონ ირჷსთონ! დ ნომჷ ქადნ
ლუუმ ცჷრაღაუ მახ უჷრდჷგ,
დჷ დ ნ უარზთჷ ავდნ,
დჷ — ნ ცინ ყჷგ!
ჶხრმ მახ დ ზხხჲ არდ,
დჽ ნომ დჷნ ისმ ბრზონდ,
უდულდაჲ დჷნ ქნმ ლგგად,
დუნ უ ნ ცარდ ნჷვონდ!
"უ, სთჷრ ხუჷცაუ! დ ხორზხ, დ არჶ —"
"ირჷ უზგნ დჷ ცარდამონდ რათთ!"
უზზაუ უჷდ დ ივღუჷდ, ირჷ ბსთ,
ზჷლდი დ ჶდჷლ საუ ჶჷდოხ,
ჶლ-იუ უდდრ დ ჶარნჷ რსთჲ
ქოდთოჲ დ ზჷნთ როხ.
ცარდჷ რუხსმ ცჷდთ,
ჶჷდბონთჷ ნ სასთ დ ნჷჶს,
სრბრზონდ ალქდდრ უჷდთ,
რაზმ ცუჷს!
"უჽ, უასთჷრჯი! დჽ ხორზჽხ, დჽ არჶჽ —"
"ირჷ ძჷლლჽჲჽნ ჶჽნდაგამონდ რათთ!"
ჶჷდლთჷ, ირჷ უზგ!
ზრდჲჷ თგთჲ დ ნჷვზთ,
აცჷ დუნეჲჷ ნჷნ მასთჷ უზჲ
მა უ დიხ ურსთ,
დუგჽჲ დუგმჽ ნჽრჽდ დჽ ნომ,
ბჽრზონდდჽრ ქჽნჽდ დჽ ქად,
დჽ ნჷჶსჽჲ მახ ცჽრჽმ ჽნგომ,
დჽ ჶჽრცჷ რუხს უ ნჽ ცარდ!
"უჽ, ბჽსთჷ ჶარნ! დჽ ხორზჽხ, დჽ არჶჽ —"
"ნჽ უარზონ ირჽნ დჷ იუ ამონდ რათთ!"
"ნომ ჽმჽ ჲჷნ ქად!"&lt;/poem&gt;
Moja Republika
เพลงชาติสาธารณรัฐซานมารีโน
เพลงชาติสาธารณรัฐซานมารีโน เป็นเพลงชาติของสาธารณรัฐซานมารีโน คำร้องประพันธ์โดย Federico Consolo นักไวโอลินและนักแต่งเพลงชาวอิตาเลียน และแทนเพลง Giubilanti d'amore fraterno ในฐานะเพลงชาติในปี 1894 เพลงชาตินี้เป็นหนึ่งในไม่กี่เพลงที่ใช้อย่างไม่มีทางการ (รวมถึง สเปน บอสเนียและเฮอร์เซโกวีนา และ คอซอวอ) และเรียกกันง่ายๆว่า "Inno Nazionale" (เพลงชาติ) ไม่ค่อยมีใครรู้จักและแทบจะไม่คุ้นเคยกับชื่อเพลงนี้ แต่ "Inno Nazionale" เล่นเพลงเป็นประจำในรัฐของ ซานมารีโนโดยกองดุริยางค์กองทัพซานมาริโน ในช่วงเทศกาลประจำชาติ
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
จังหวัดราชบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน